અધિકારીએ કહ્યું કે સરકાર કોર્પોરેટ ક્ષેત્રને ખોખા કંપની અને બોગસ ડિરેક્ટર્સથી બચાવવા માગે છે, કારણ કે ઠગ બિઝનેસમેન તેના ઘરમાં કામ કરતાં નોકર, ડ્રાઈવર અથવા માળીને બોર્ડમાં મેમ્બર તરીકે નિયુક્ત કરે છે. ઘણી વાર ડિરેક્ટર બનનારી આ વ્યક્તિઓને ખબર પણ નથી હોતી કે તેઓ કોઈ કંપનીના બોર્ડમાં ડિરેક્ટર છે. કંપની અથવા તેના માલિક સામે પગલાં લેવાય ત્યારે જ તેમને આ જાણ થાય છે. સીએ અથવા સીએસના પ્રમાણપત્રની આવશ્યકતા એ વાતની ખાતરી કરે છે કે ડિરેક્ટરની ઓળખ પુરવાર થઈ છે અને બોર્ડના સભ્યોને તેમના હોદ્દાની જાણ છે.